ΓΡΑΠΤΗ ΕΡΩΤΗΣΗ E-2778/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Βιολογική γεωργία

Θα μπορούσε, παρακαλώ, η Επιτροπή να προσδιορίσει τη χρονική περίοδο πουπολογίζει ότι παρέχεται στους καλλιεργητές δενδροκηπευτικών στα επιμέρους κράτη μέλη, προκειμένου να μεταπηδήσουν από τις συμβατικές μεθόδους παραγωγής στη βιολογική καλλιέργεια; Μπορεί να επιβεβαιώσει ότι η περίοδος αυτή μπορεί να κυμαίνεται από έξι μήνες σε ορισμένα κράτη μέλη έως δύο χρόνια σε άλλα; Θα μπορούσε, επιπλέον, να διευκρινίσει, αν στα επιμέρους κράτη μέλη η μετάβαση αυτή αναγνωρίζεται από εμπορικούς και παρόμοιους οργανισμούς (όπως η Ένωση Εδαφών στο ΗΒ) ή από τη νομοθεσία; Θεωρεί ότι η στρέβλωση του ανταγωνισμού που ενδέχεται να προκύψει, καθιστά αναγκαία τη θέσπιση οδηγίας με την οποία να καθιερώνονται κοινά πρότυπα ή τουλάχιστον κοινή σήμανση για την ΕΕ;

Απάντηση του κ. Fischler εξ ονόματος της Επιτροπής

(4 Οκτωβρίου 2000)

Σύμφωνα με τις διατάξεις του παραρτήματος I, μέρος Α του κανονισμού (ΕΟΚ) αριθ. 2092/91(1) του Συμβουλίου, η περίοδος μετατροπής, στη διάρκεια της οποίας πρέπει να εφαρμοστούν οι αρχές του βιολογικού τρόπου παραγωγής, είναι για τις καλλιέργειες κηπευτικών τουλάχιστον δύο έτη πριν από τη σπορά του προϊόντος. Στην περίπτωση πολυετών καλλιεργειών (π.χ. οπωροφόρα δένδρα), η περίοδος μετατροπής είναι τουλάχιστον τριετής πριν από την πρώτη συγκομιδή των προϊόντων. Επίσης, προβλέπεται ότι ο οργανισμός ελέγχου μπορεί, με την έγκριση της αρμόδιας αρχής, να αποφασίσει την παράταση ή μείωση της περιόδου μετατροπής, λαμβάνονταςπόψη την προγενέστερη χρήση των αγροτεμαχίων.

Το Συμβούλιο έχει έτσι προσδώσει κάποια ελαστικότητα στη διάρκεια της περιόδου μετατροπής με σκοπό να λαμβάνονταιπόψη οι παλαιότερες χρήσεις των αγροτεμαχίων. Η θέση σε εφαρμογή αυτής της ελαστικότητας ανατίθεται στους αναγνωρισμένους οργανισμούς ελέγχου, που εγκρίνονται από το κράτος μέλος. Πράγματι, ο κανονισμός έχει ορίσει την περίοδο μετατροπής με στόχο να διασφαλίζεται η απομάκρυνση από τα εδάφη, των καταλοίπων προηγουμένων χρήσεων λιπασμάτων και φυτοφαρμάκων πριν τα προϊόντα συγκομιδής από τα εδάφη αυτά τεθούν σε εμπορία με την ένδειξη βιολογική καλλιέργεια. Επίσης, ο κανονισμός προβλέπει ότι στην αρχή της εφαρμογής της μεθόδου βιολογικής παραγωγής, ένας οργανισμός ελέγχου πρέπει να επισκεφθεί την αγροτική εκμετάλλευση, να προσδιορίσει τα σχετικά αγροτεμάχια και να καθορίσει την παλαιότερη χρήση λιπασμάτων και φυτοφαρμάκων τα οποία δεν γίνονται αποδεκτά για βιολογική καλλιέργεια(2). Συνεπώς, ο οργανισμός ελέγχου είναι σαφώς σε θέση να προσδιορίσει,πό τον έλεγχο του κράτους μέλους, κατά πόσον σε ορισμένες περιπτώσεις μπορεί να μειωθεί η διάρκεια της περιόδου μετατροπής.

Μετά την έγκριση του κανονισμού (ΕΟΚ) αριθ. 2092/91, η Επιτροπή έχει αρκετές φορές συζητήσει, στην ομάδα εργασίας της διαρκούς επιτροπής για τις βιολογικές καλλιέργειες, την εφαρμογή της διατάξεως αυτής από τα κράτη μέλη. Πρόσφατα, διοργανώθηκε συζήτηση, στην οποία τα κράτη μέλη εξήγησαν τις πρακτικές τους όσον αφορά τις περιπτώσεις ή τις συνθήκεςπό τις οποίες θα έκαναν αποδεκτή τη σύντμηση της περιόδου μετατροπής. Από αυτήν προέκυψε ότι σε όλα τα κράτη μέλη η μείωση της περιόδου μετατροπής εφαρμόζεταιπό ορισμένες συνθήκες, οι οποίες μπορούν πράγματι να διαφέρουν μεταξύ τους σε κάποιο βαθμό. Όμως, οι μειώσεις γίνονται αποδεκτές μόνον σε περιπτώσεις στις οποίες έχει αποδειχθεί ότι τα αγροτεμάχια ήταν φυσικές περιοχές, ή δεν είχαν αξιοποιηθεί, ή στα οποία δεν είχαν χρησιμοποιηθεί, επί τουλάχιστον δύο έτη, προϊόντα τα οποία δεν γίνονται αποδεκτά βάσει του κανονισμού (ΕΟΚ) αριθ. 2092/91. Ορισμένα κράτη μέλη έχουν πάντως εγκαθιδρύσει μία πρακτική βάσει της οποίας η περίοδος μετατροπής δεν μειώνεται σε καμία περίπτωση κάτω από τους 12 μήνες, ενώ τα περισσότερα κράτη μέλη δεν εφαρμόζουν καμία τέτοια ελάχιστη περίοδο.

Η Επιτροπή εξετάζει τώρα, στο πλαίσιο της προαναφερόμενης ομάδας εργασίας, το ενδεχόμενο να θεσπίσει μία τέτοια άνευ όρων ελάχιστη περίοδο, ως κανόνα περιλαμβανόμενο στο παράρτημα Ι του κανονισμού. Δεν έχουν γίνει ακόμη γνωστές οι αντιδράσεις όλων των κρατών μελών, αλλά από τις πρώτες αντιδράσεις φαίνεται ότι ορισμένα κράτη μέλη επιθυμούν να διατηρήσουνψηλό βαθμό ελαστικότητας για τον προσδιορισμό της διάρκειας της περιόδου μετατροπής, στις περιπτώσεις στις οποίες έχει επαρκώς αποδειχθεί ότι επί ορισμένο χρονικό διάστημα δεν είχαν χρησιμοποιηθεί λιπάσματα ή φυτοφάρμακα τα οποία δεν γίνονται αποδεκτά βάσει του κανονισμού (ΕΟΚ) αριθ. 2092/91.

Τέλος, θα πρέπει να τονισθεί ότι ο εν λόγω κανονισμός δεν εμποδίζει ορισμένους ιδιωτικούς φορείς να επιβάλλουν αυστηρότερες προϋποθέσεις για την πλήρωση των όρων χρήσης της δικής τους ιδιωτικής ενδείξεως.

(1) Κανονισμός (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής, ΕΕ L 198 της 22.7.1991, όπως τροποποιήθηκε τελευταία από τον κανονισμό της Επιτροπής (ΕΚ) αριθ. 1437/2000, ΕΕ L 161 της 1.7.2000.

(2) Βλ. παράρτημα III, τμήμα A1, σημείο 2 του κανονισμού (ΕΟΚ) αριθ. 2092/91.